be cs ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ru en
"Жаўы кылым", 18.12.08 - 8-бет: •
Бул жыйындын натыйжасында ЕврАзЭШке мүчө мамлекеттердин экономикаларына дүйнөлүк финансылык кризистин кесепеттерин жоюу боюнча биргелешкен чаралардын тизмеси жактырылды. Ошондой эле ЕврАзЭШга мүчө мамлекеттердин дүйнөлүк финансылык кризистин кесепеттерин жоюу боюнча биргелешкен иш-чараларды жүзөгө ашыруу боюнча пландын долбоорун 2009-жылдын 12-январына чейин иштеп чыгуу жөнүндө чечим кабыл алынды. Ал жумушчу тартибинде Евразиялык экономикалык шериктештиктин Мамлекеттер аралык кеңешине бекитилүү үчүн киргизилмекчи.
10-декабрь күнү Т.Калимбетова Россия Федерациясынын Финансы министри А.Кудрин менен Кыргыз Республикасына Россия Федарациясы тарабынан финансылык жардам көрсөтүү боюнча маселени талкуулоо үчүн жолугушту.
Кыргыз Республикасынын Борбордук казыначылыгынын алдын-ала маалыматтары боюнча 2008-жылдын 11 айында консолидацияланган бюджеттин кирешелери 40,7 млрд. сомду түздү. Өткөн жылдын тийиштүү мезгилине салыштырмалуу бюджеттин кирешелери 30,9%га же абсолюттук суммада 9,6 млрд. сомдон ашуунга көбөйгөн.
Республиканын бюджетинин кирешелеринин негизги бөлүгүн салык кирешелери түздү. Салык кирешелеринин жалпы суммасы 32,5 млрд. сомду түзсө, анын ичинен Мамлекеттик бажы комитети тарабынан 16,9 млрд. сом, Салыктар жана жыйымдар боюнча мамлекеттик комитет тарабынан 15,7 млрд. сом жыйналган.
Бардык салык кирешелеринин номиналдуу өсүшү өткөн жылдын ушул мезгилине салыштырмалуу 36,2%ды же 8,6 млрд. сомду түздү.
Ички аудит мыйзамдуу болду
4-декабрда Жогорку Кеңештин жыйынында "Ички аудит жөнүндө" Кыргыз Республикасынын Мыйзамы кабыл алынды. Бул мыйзам мамлекеттик органдар менен мекемелердин ички аудитин жүзөгө ашырууга байланышкан мамилелерди жөнгө салат жана ички аудитти түзүүнүн жана анын иштөөсүнүн принциптерин жана негиздерин белгилейт.
Аталган мыйзам Кыргыз Республикасынын Президентинин 2006-жылдын 29-июнундагы "Кыргыз Республикасынын мамлекеттик финансысын башкаруу системасын реформалоо боюнча аракеттер планын бекитүү жөнүндө" жарлыгына жана 2005-жылдын 21-июлундагы "Коррупция менен күрөшүүнү мамлекеттик стратегиясы жөнүндө" жарлыгына, ошондой эле Президенттин үстүбүздөгү жылдын 15-январындагы Жогорку Кеңешке жана Өкмөткө карата билдирүүсүнүн мамлекеттик ресурстарды натыйжалуу пайдаланууну жогорулатуу бөлүгүнө ылайык иштелип чыккан.
Реформалардын максаты - мамлекеттик финансылардын башкаруунун натыйжалуулугун, жоопкерчиликтүүлүгүн, отчеттуулугун жана ачыктыгын жогорулатуу.
Реформалардын натыйжасы - стратегиялык, ачык жана комплекстүү бюджеттик процесс. Ал пландаштыруудан аткарылууга чейин ушундай болуу менен Өкмөттүн аракеттеринин отчеттуулугу максаттарында жарандык коом тарабынан пайдаланылуучу болууга тийиш. Мына ушуга байланыштуу мамлекеттик органдарда жана мекемелерде ички аудитти киргизүү маанилүү милдет болуп саналат.
Бюджеттик каражаттардын натыйжалуулугуна контроль мамлекеттик органдарда жана мекемелерде ички контроль жана аудит системасын түзүү жолу менен мүмкүн болот. Ички аудит көз карандысыз функция катарында мамлекеттик органдын же мекеменин ичинде аткарылат, өзүнө ички контроль системасынын ылайыктуулугун жана натыйжалуулугун; финансылык жана башкаруу маалыматынын ишенимдүүлүгүн жана аныктыгын; ишмердүүлүктү жана башкаруунун натыйжалуулугун, үнөмдүүлүгүн; активдердин сакталуусун жана республиканын мыйзамдарынын сакталышын баалоону жана мониторингдөөнү камтыйт.
Ички аудит жетекчилик тарабынан түзүлөт жана ага гана отчет берет.
Финансы министрлиги бюджеттик мекемелер үчүн эсептердин жаңы пландары боюнча окутуу семинарларынын сериясын улантууда.
15-17-декабрда, 22-24-декабрда Кыргыз Республикасынын Эсептөө палатасынын Окуу борборунда ЮСАИДдин техникалык колдоосу менен Бишкек шаарынын, министрликтердин финансылык кызматтарынын жетекчилери жана Эсептөө палатасынын аудиторлору үчүн үч күндүк семинарлар болуп өтөт.
Финансы министрлиги тарабынан Бюджеттик мекемелерде бухгалтердик эсепти уюштуруу жана жүргүзүү боюнча жобонун жаңы долбоору иштелип чыккандыгын, ал Мамлекеттик сектордогу бухгалтердик эсеп жана финансылык отчеттуулук боюнча методикалык кеңештин жактыруусуна ээ болгондугун, министрликтер жана ведомстволор менен макулдашылгандыгын эске сала кетели. Министрликтер менен ведомстволордун эскертүүлөрүн жана сунуштарын эске алуу менен толукталып иштелип чыккандан кийин жобонун долбоору Финансы министрлигинин буйругу менен бекитилди жана бекитилүү жана 2009-жылдын 1-январынан баштап бюджеттик мекемелер тарабынан колдонулуу үчүн Юстиция министрлигине жөнөтүлдү.
Бюджеттик мекемелерде бухгалтердик эсепти уюштуруу боюнча жобонун долбоору төмөндөгүдөй бөлүмдөрдөн турат. Жалпы жоболор, бухгалтердик эсепти уюштурууга негизги талаптар, бухгалтердик эсептеги документ жүгүртүү, бухгалтердик эсептин регистрлери, ички контроль системасына талаптар.
Экинчи бөлүм бюджеттик мекемелердин эсептеринин планынын бюджеттик мекемелердеги бухгалтердик эсептин пландарын колдонуу боюнча нускаманы камтыйт.
Үчүнчү бөлүмдү бухгалтердик отчеттуулуктун формалары, баланска тиркеме, Кыргыз Республикасынын мамлекеттик бюджетинен финансылануучу мекемелердеги бухгалтердик отчеттуулукту түзүү боюнча нускама түзөт.
Алгачкы тренингдер июль-август айларында өлкөнүн бардык региондору боюнча өткөрүлгөндүгүн белгилеп коюу зарыл. 4 миңден ашуун бюджеттик мекемелер эсептердин жаңы пландары жана бухгалтердик отчеттуулуктун жаңы формалары менен таанышышкан, эсептердин жаңы планын колдонуу жана кагаз жүзүндө финансылык отчеттуулукту түзүү боюнча нускаманын долбоорлорун алышкан.
Мамлекеттик сектордогу жүргүзүлүп жаткан рефомалардын маанилүүлүгүн эске алуу менен Финансы министрлиги 2009-жылы январь-февралда жогоруда аталган жобо Юстиция министрлигинде бекитилгенден кийин окутуу семинарларын өткөрүү пландаштырылууда.
Финансы министрлиги бюджеттик мекемелер үчүн эсептердин жаңы планы жана бухгалтердик отчеттуулуктун жаңы формалары коомдук сектор үчүн Финансылык отчеттуулуктун эл аралык стандарттарын киргизүү үчүн негиз болуп эсептеле тургандыгын билдирет.
Өлкөнүн учурдагы экономикалык өнүгүүсү мамлекеттик сектордогу бухгалтердик эсеп жана финансылык отчеттуулук системасын өркүндөтүүнү талап кылат. Өлкөнүн финансылык ресурстарын башкаруунун жана мамлекеттик активдери менен милдеттенмелеринин балансын түзүүнүн ачык жана айкын системасын түзүү зарылчылыгы келип чыкты.
Коомдук сектор үчүн финансылык отчеттуулуктун эл аралык стандарттарын киргизүү менен дүйнөлүк стандарттарга ылайык келүүчү бухгалтердик эсеп системасын түзүү башкаруу чечимдерин кабыл алууда зарыл болгон сапаттуу маалымат менен камсыз кылууга мүмкүндүк берет.
Коомдук сектор үчүн финансылык отчеттуулуктун эл аралык стандарттарын киргизүүгө өтүү - мамлекеттик сектордогу бухгалтердик эсеп системасын рынок экономикасынын талаптарына ылайык келтирүү, бардык кызыкдар тараптарга, бюджеттик мекемелердин финансылык абалынын жана ишмердүүлүгүнүн натыйжаларынын, ошондой эле мамлекеттик сектордун консолидацияланган отчетунун объективдүү картинасын көрсөткөн маалыматты пайдаланууну камсыз кылуу.
Министрликтин басма сөз кызматынын